[bookmark: _Hlk242257845][bookmark: _Hlk242257990] [image: ] U skladu sa članom 9, stav 4 i 5, članom 11 i 12 Zakona br. 10/L-030 o privremenim merama za osnovne proizvode u posebnim slučajevima destabilizacije na tržištu, kao i na osnovu Odluke Vlade Republike Kosovo br. 04/05 od 06.10.2026. godine, Generalni sekretar Kancelarije premijera raspisuje:  
KONKURS
Za izbor tri (3) spoljna člana Nezavisnog Odbora za Privremene Mere za Osnovne Proizvode u Posebnim Slučajevima Destabilizacije Tržišta
I. Uvod
Nezavisni Odbor za Privremene Mere za Osnovne Proizvode u Posebnim Slučajevima Destabilizacije Tržišta predstavlja najviši organ odlučivanja odgovoran za vršenje nadležnosti utvrđenih Zakonom br. 10/L-030 o Privremenim Merama za Osnovne Proizvode u Posebnim Slučajevima Destabilizacije Tržišta.
U skladu sa članom 9 ovog zakona, Odbor se sastoji od pet (5) članova, od kojih su tri (3) spoljna člana i dva (2) člana delegirana od strane nadležnog Ministarstva za industriju i trgovinu i Autoriteta za Konkurenciju.
Postupak ocenjivanja i predlaganja kandidata sprovodi se na način kojim se obezbeđuje primena člana 9 Zakona br. 10/L-030, prema kojem se Odbor sastoji od tri (3) spoljna člana i dva (2) delegirana člana, dok Vlada, nakon završetka postupka, Skupštini podnosi predloge u skladu sa stavom 5 ovog člana. Predsednik i potpredsednika Odbora biraju se iz reda spoljnih članova, u skladu sa zakonom. Mandat traje 5 (pet) godina, uz mogućnost ponovnog izbora samo jednom.
Nezavisni Odbor podnosi izveštaj Skupštini Republike Kosovo o ostvarivanju svog mandata u posebnim okolnostima destabilizacije tržišta.
II. Dužnosti i odgovornosti Odbora
U skladu sa članom 10 Zakona br. 10/L-030 o Privremenim Merama za Osnovne Proizvode u Posebnim Slučajevima Destabilizacije Tržišta, Odbor svoje funkcije i nadležnosti vrši nezavisno i nepristrasno. Između ostalog, Odbor:
· razmatra slučajeve koje pokrenu Ministarstvo nadležno za industriju i trgovinu, Autoriteta za Konkurenciju, Savet za zaštitu potrošača, privredne komore, relevantna udruženja i druge relevantne institucije;
· vrši svoje nadležnosti kada se utvrdi destabilizacija tržišta i može pokrenuti slučajeve koji se odnose na zaštitu javne bezbednosti, sprovođenje javnih politika od posebnog značaja, zaštitu zdravlja građana ili zaštitu osetljivih kategorija u kriznim situacijama;
· sarađuje sa nadležnim institucijama, bez ugrožavanja svoje nezavisnosti u odlučivanju;
· vrši svoje funkcije na osnovu analize tržišta, ekonomskih dokaza i načela proporcionalnosti;
· analizira kretanja na tržištima proizvoda na koje se zakon primenjuje i procenjuje stanje destabilizacije tržišta na osnovu objektivnih ekonomskih i statističkih podataka;
· prati i ocenjuje sprovođenje utvrđenih mera i objavljuje periodične izveštaje o stanju na tržištu;
· odlučuje o ukidanju, izmeni ili produženju mera na osnovu analize tržišta; i
· razmatra slučajeve u skladu sa nadležnostima utvrđenim zakonom.
III. Uslovi i kriterijumi za imenovanje
       Dokumenta koja se moraju podneti kao deo prijave
Kandidati za spoljne članove Odbora moraju ispunjavati uslove utvrđene članom 11 Zakona. Članovi Odbora moraju biti državljani Republike Kosovo sa stalnim prebivalištem u Republici Kosovo.
Kandidat/kinja treba da podnese sledeću dokumentaciju:
1. CV;
2. Kopiju lične karte ili drugog važećeg identifikacionog dokumenta;
3. Dokaz da poseduje univerzitetsku diplomu iz oblasti ekonomije ili prava stečenu na akreditovanoj visokoškolskoj ustanovi, uključujući dokaz o priznavanju diplome stečene van Republike Kosovo, kada je to potrebno u skladu sa važećim zakonodavstvom;
4. Dokaz da ima najmanje deset (10) godina profesionalnog iskustva u relevantnim oblastima;
5. Dokaz da nije pravosnažno osuđivan/a za krivično delo, ne stariji od šest (6) meseci od datuma izdavanja;
6. Izjavu pod zakletvom kojom dokazuje da kandidat/kinja nije u sukobu interesa i da nema direktne ili indirektne interese koji bi mogli uticati na nepristrasno vršenje njegove/njene funkcije.
Dokumenta moraju biti jasna i čitljiva. Nedostatak dokumenata koji su izričito utvrđeni kao neophodni za dokazivanje ispunjenosti zakonskih uslova tretiraće se u skladu sa pravilima postupka izbora i zakonodavstvom o opštem upravnom postupku. Dokumenta ili podaci koje javni organi mogu pribaviti po službenoj dužnosti tretiraće se u skladu sa važećim zakonodavstvom.
U skladu sa članom 11 stavom 3 Zakona br. 10/L-030 o Privremenim Merama za Osnovne Proizvode u Posebnim Slučajevima Destabilizacije Tržišta, kandidat koji bude predložen/imenovan za Predsednika Odbora mora imati dokazano iskustvo u upravljanju i institucionalnom rukovođenju. Predsednik i potpredsednik biraju se iz reda spoljnih članova Odbora, u skladu sa članom 9 Zakona br. 10/L-030.
IV. Nesuglašenost i sukob interesa
U skladu sa članom 12 Zakona br. 10/L-030 o Privremenim Merama za Osnovne Proizvode u Posebnim Slučajevima Destabilizacije Tržišta, članu Odbora tokom trajanja mandata nije dozvoljeno:
· da bude član ili deo rukovodećih struktura političke stranke;
· da ima finansijski ili vlasnički interes u ekonomskim operaterima na koje odluke Odbora mogu uticati; ili
· da obavlja delatnost koja stvara sukob interesa sa njegovom/njenom dužnošću.
Članovi Odbora dužni su da postupaju nezavisno i nepristrasno i da izbegavaju svaku situaciju koja može stvoriti sukob interesa. Ispunjavanje ovih zahteva dokazuje se izjavom pod zakletvom.
V. Način prijavljivanja

Zainteresovani kandidati mogu da podnesu prijave od 8. oktobra 2026. do 7. novembra 2026. godine, lično, predajom dokumentacije u Koordinacionom sekretarijatu Vlade, Zgrada Vlade, I sprat, Kancelarija br. 101, u zatvorenoj koverti sa naznačenim imenom i prezimenom podnosioca prijave i nazivom Odbora za koji se podnosi prijava (Nezavisni odbor za privremene mere za osnovne proizvode u posebnim slučajevima destabilizacije tržišta).

Podnošenje prijave se može vršiti i putem e-mail adrese: sekretaria.komision@rks-gov.net, kao i putem pošte.
Prijave podnete nakon isteka roka neće biti uzete u razmatranje.
VI. Način ocenjivanja kandidata/podnosilaca prijava
Postupak izbora sprovodi se u skladu sa članom 9 Zakona br. 10/L-030 o Privremenim Merama za Osnovne Proizvode u Posebnim Slučajevima Destabilizacije Tržišta i odgovarajućim procedurama koje je utvrdila Vlada Republike Kosovo, prema odluci br.04/05od 06.10.2026.Nakon isteka roka za prijavljivanje, nadležna komisija će izvršiti proveru dokumentacije i ispunjenosti zakonskih uslova utvrđenih za kandidate. Kandidati koji ispunjavaju zakonske uslove biće podvrgnuti postupku ocenjivanja kroz dve faze:
· Rezultati preliminarne provere;
· Konačni rezultati u fazi ocenjivanja putem intervjua.
Nakon završetka postupka izbora, Vlada predlaže Skupštini Republike Kosovo kandidate u skladu sa članom 9 Zakona br. 10/L-030 o Privremenim Merama za Osnovne Proizvode u Posebnim Slučajevima Destabilizacije Tržišta.
Skupština Republike Kosovo imenuje Predsednika, potpredsednika i članove Odbora u skladu sa zakonom.

